અકસ્માત ઝોન સમાન બની ગયેલા મોરબી રાજકોટ હાઈવે પર પ્રથમ અકસ્માત લજાઈ ગામ પાસે સર્જાયો હતો જેમાં કન્ટેનર પલટી મારી ગયું હતું તે ઉપરાંત બીજા અકસ્માતમાં ટંકારા નજીક લાકડા ભરેલો ટ્રક પલટી જતા લાકડાનો ઢગલો રોડ પર થયેલ જોવા મળ્યો હતો આ બે અકસ્માત ઉપરાંત ત્રીજો અકસ્માત હાઈવે પરના કાગદડી ગામ નજીક સર્જાયો હતો જેમાં બે કાર સામસામે અથડાઈ હતી જે અકસ્માતમાં એક કારમાં બોનેટમાં ઘણું નુકશાન થયું હતું જયારે બીજી કાર પલટી મારી ગઈ હતી જોકે સદનસીબે ત્રણ અકસ્માતોના બનાવમાં જાનહાની થવા પામી નથી અને નાની મોટી ઈજા થતા ઈજાગ્રસ્તોને સારવાર હેઠળ ખસેડવામાં આવ્યા હતા પરંતુ હાઈવે નિર્માણ સમયે વધી રહેલા અકસ્માતો રોકવા તંત્ર ગંભીર બને તેવી લોકમાંગ પ્રબળ બની છે.